અમદાવાદઃ શિક્ષણ બોર્ડે ચાલુ વર્ષથી ધો.૯ થી ૧૧ વિજ્ઞાન પ્રવાહ પરીક્ષા પદ્ધતિમાં ફેરફાર કર્યો છે પરીક્ષા પદ્ધતિ અંગે ગુજરાત માધ્યમિક અને ઉચ્ચતર માધ્યમિક શિક્ષણ બોર્ડ દ્વારા શાળાઓને જરૂરી સૂચનાઓ આપવામાં આવેલ છે. ગુજરાત માધ્યમિક અને ઉચ્ચતર માધ્યમિક શિક્ષણ બોર્ડની માન્યતા ધરાવતી માધ્યમિક અને ઉચ્ચતર માધ્યમિક શાળાઓમાં જૂન-૨૦૧૮થી ધો.૯માં ગણિત, વિજ્ઞાન અને ટેકનોલોજી તેમજ અંગ્રેજી (પ્રથમ ભાષા)માં અને ધો.૧૧ વિજ્ઞાન પ્રવાહમાં રસાયણ વિજ્ઞાન, ભોૈતિક વિજ્ઞાન, જીવવિજ્ઞાન, ગણિત અને અંગ્રેજી (પ્રથમ ભાષા)માં એન.સી.ઇ.આર.ટી.નાં પાઠયપુસ્તકોનો અમલ કરવામાં આવેલ છે. તેથી ધો.૯ થી ૧૧ની પરીક્ષા પદ્ધતિમાં પણ ફેરફાર કરવો આવશ્યક હોવાથી પરીક્ષા પદ્ધતિમાં ફેરફાર કરવામાં આવ્યો છે.